এম এ বাছিত, নবীগঞ্জ থেকে ॥ নবীগঞ্জে ৫ম ধাপে অনুষ্ঠিতব্য ইউনিয়ন পরিষদ নির্বাচনে মনোনয়ন ফরম বিতরণ শুরু হয়েছে। প্রাথমিকভাবে মনোনীত আওয়ামীলীগ ও বিএনপির প্রার্থী তালিকায় একাধিক পরিবর্তন হয়েছে। অনেক জল্পনা কল্পনা ও নাটকীয়তা শেষে ১১নং গজনাইপুর ইউনিয়নে দলীয় মনোনয়ন লাভ করেন বর্তমান চেয়ারম্যান ও ইউনিয়ন আওয়ামীলীগ সভাপতি আবুল খায়ের গোলাপ। বাদ পড়েন উপজেলা আওয়ামীলীগ সভাপতি ইমদাদুর রহমান মুকুল। গতকাল বিকালে ঢাকা থেকে ফেরার পথে চেয়ারম্যান গোলাপকে বিশাল মটর শোভাযাত্রাসহ বরণ করে নেয় কয়েক হাজার জনতা। পানিউমদা ইউনিয়ন আওয়ামীলীগ সভাপতি ও বর্তমান চেয়ারম্যান ইজাজুর রহমানকে স্থানীয় পর্যায়ে মনোনয়ন দেয়া হয়নি। দৌড়ঝাপ শেষে হবিগঞ্জ জেলা আওয়ামীলীগের ধর্ম বিষয়ক সম্পাদক এডভোকেট আতাউর রহমানকে বাদ দিয়ে কেন্দ্রীয় আওয়ামীলীগ তার মনোনয়ন চুড়ান্ত করে। একই পথ ...